CELEX: 22021D1523
Language: lt
Date: 1543968000000
Title: EEE jungtinio komiteto sprendimas Nr. 259/2018 2018 m. gruodžio 5 d. kuriuo iš dalies keičiamas EEE susitarimo XX priedas (Aplinka) [2021/1523]

2021 9 23   
               
               
                  LT
               
               
                  Europos Sąjungos oficialusis leidinys
               
               
                  L 337/59
               
            
         EEE JUNGTINIO KOMITETO SPRENDIMAS Nr. 259/2018
         2018 m. gruodžio 5 d.
         kuriuo iš dalies keičiamas EEE susitarimo XX priedas (Aplinka) [2021/1523]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     2012 m. liepos 26 d. Sprendimu Nr. 152/2012 (1) į EEE susitarimą buvo įtrauktas 2010 m. lapkričio 12 d. Komisijos reglamentas (ES) Nr. 1031/2010 dėl šiltnamio efektą sukeliančių dujų apyvartinių taršos leidimų pardavimo aukcione pagal Europos Parlamento ir Tarybos direktyvą 2003/87/EB, nustatančią šiltnamio efektą sukeliančių dujų emisijos leidimų sistemą Bendrijoje, terminų, administravimo ir kitų aspektų (2);
                  
               
                     (2)
                  
                  
                     dvidešimt penkios valstybės narės (toliau – dalyvaujančios valstybės narės) ir Europos Komisija Europos Sąjungos vardu sudarė Bendrų viešųjų pirkimų susitarimą dėl bendrų aukcionų platformų skyrimo (3), o visos valstybės narės (toliau – valstybės narės) ir Europos Komisija Europos Sąjungos vardu sudarė Bendrų viešųjų pirkimų susitarimą dėl aukcionų stebėtojo skyrimo (4) (toliau – bendrų viešųjų pirkimų susitarimai);
                  
               
                     (3)
                  
                  
                     2018 m. liepos 18 d. Europos Parlamento ir Tarybos reglamento (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (5) 165 straipsnyje numatyta, kad Europos Sąjunga gali vykdyti bendrų viešųjų pirkimų procedūras su Europos laisvosios prekybos asociacijos (ELPA) valstybėmis arba Sąjungos valstybėmis kandidatėmis, jei ši galimybė konkrečiai numatyta dvišalėje ar daugiašalėje sutartyje;
                  
               
                     (4)
                  
                  
                     šiuo tikslu ELPA valstybės, kurios yra EEE susitarimo susitariančiosios šalys, nusprendė kartu su Komisija ir dalyvaujančiomis valstybėmis narėmis vykdyti bendrus viešuosius pirkimus, kad būtų paskirta viena ar daugiau aukcionų platformų, kaip numatyta 2010 m. lapkričio 12 d. Komisijos reglamento (ES) Nr. 1031/2010 26 straipsnio 1 dalyje, ir kartu su Komisija ir valstybėmis narėmis paskirti aukcionų stebėtoją pagal minėto reglamento 24 straipsnį, laikantis bendrų viešųjų pirkimų procedūros, kaip apibrėžta Reglamento (ES, Euratomas) 2018/1046 165 straipsnyje;
                  
               
                     (5)
                  
                  
                     į EEE susitarimą turi būti įtrauktas 2017 m. spalio 18 d. Komisijos reglamentas (ES) 2017/1902, kuriuo, siekiant apyvartinių taršos leidimų pardavimą aukcione suderinti su Komisijos sprendimu (ES) 2015/1814 ir į sąrašą įtraukti aukciono platformą, kurią paskirs Jungtinė Karalystė, iš dalies keičiamas Europos Parlamento ir Tarybos reglamentas (ES) Nr. 1031/2010 (6);
                  
               
                     (6)
                  
                  
                     todėl EEE susitarimo XX priedas turėtų būti atitinkamai iš dalies pakeistas;
                  
               
                     (7)
                  
                  
                     ELPA valstybių dalyvavimas bendruose viešuosiuose pirkimuose įgauna tvirtesnį pagrindą joms tampant bendrų viešųjų pirkimų susitarimų šalimis. Pagal bendrų viešųjų pirkimų susitarimų sąlygas, pagal kurias ELPA valstybėms suteikiama galimybė prisijungti prie bendrų veiksmų, Komisija įgaliojama kiekvienos valstybės narės vardu pasirašyti susitarimą su ELPA valstybėmis, kuriuo ELPA valstybės prisijungia prie bendrų viešųjų pirkimų susitarimų,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo XX priedas iš dalies keičiamas taip:
            
                        1.
                     
                     
                        21ala punktas (Komisijos reglamentas (ES) Nr. 1031/2010) papildomas šia įtrauka:
                        
                                    „-
                                 
                                 
                                    
                                       32017 R 1902: 2017 m. spalio 18 d. Komisijos reglamentu (ES) 2017/1902 (OL L 269, 2017 10 19, p. 13).“
                                 
                              
                  
                        2.
                     
                     
                        21ala punkto pritaikymai (Komisijos reglamentas (ES) Nr. 1031/2010) pakeičiami taip:
                        
                                    „a)
                                 
                                 
                                    ELPA valstybėms skirtame tekste 22 straipsnio 7 dalies pirmas sakinys išdėstomas taip:
                                    „ELPA valstybės aukciono rengėjo (-ų) tapatybę ir kontaktinius duomenis nurodo ELPA priežiūros institucijai, kuri šią informaciją perduoda Komisijai.“;
                                 
                              
                                    b)
                                 
                                 
                                    24 straipsnio 2 dalis papildoma šiuo sakiniu:
                                    „Su sąlyga, kad ELPA valstybės ir Komisija savo vardu ir valstybių narių vardu sudarys susitarimą, kuriuo ELPA valstybės prisijungia prie Bendrų viešųjų pirkimų susitarimo dėl aukcionų stebėtojo skyrimo, ELPA valstybės dalyvauja bendruose veiksmuose pagal šį straipsnį.“;
                                 
                              
                                    c)
                                 
                                 
                                    26 straipsnio 1 dalis papildoma šiuo sakiniu:
                                    „Su sąlyga, kad ELPA valstybės ir Komisija savo vardu ir valstybių narių vardu sudarys susitarimą, kuriuo ELPA valstybės prisijungia prie Bendrų viešųjų pirkimų susitarimo dėl bendrų aukcionų platformų skyrimo, ELPA valstybės dalyvauja bendruose veiksmuose pagal šį straipsnį.“;
                                 
                              
                                    d)
                                 
                                 
                                    30–32 straipsniai netaikomi ELPA valstybėms;
                                 
                              
                                    e)
                                 
                                 
                                    52 straipsnio 3 dalis papildoma šia pastraipa:
                                    „Aukciono stebėtojo išlaidų dalį, susijusią su aukcionų platforma, kuri paskiriama pagal 26 straipsnio 1 dalį, paskirstoma bendruose veiksmuose dalyvaujančioms valstybėms narėms ir ELPA valstybėms, atsižvelgiant į joms tenkančią bendro atitinkamos aukcionų platformos aukcione parduodamų apyvartinių taršos leidimų kiekio dalį.““.
                                 
                              
                  
         
            2 straipsnis
            
               Europos Sąjungos oficialiojo leidinio EEE priede skelbtinas Reglamento (ES) 2017/1902 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2018 m. gruodžio 6 d., jei pateikti visi pranešimai pagal EEE susitarimo 103 straipsnio 1 dalį (*).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2018 m. gruodžio 5 d..
            
               
                  EEE jungtinio komiteto vardu
               
               
                  Pirmininkė
               
               Oda Helen SLETNES
            
            
               
                  EEE jungtinio komiteto
               
               
                  sekretoriai
               
               Hege M. HOFF
               Mikołaj KARŁOWSKI
            
         
         
            (1)  OL L 309, 2012 11 8, p. 38.
         
            (2)  OL L 302, 2010 11 18, p. 1.
         
            (3)  https://ec.europa.eu/clima/sites/clima/files/ets/auctioning/docs/en_cap_en.pdf
         
            (4)  https://ec.europa.eu/clima/sites/clima/files/ets/auctioning/docs/en_am_en.pdf
         
            (5)  OL L 193, 2018 7 30, p. 1.
         
            (6)  OL L 269, 2017 10 19, p. 13.
         
            (*)  Konstitucinių reikalavimų nenurodyta.